ทำเนียบรัฐบาล ลดธงครึ่งเสาไว้อาลัยนายอาเบะ ชินโซ อดีตนายกรัฐมนตรีญี่ปุ่น ถึงแก่อสัญกรรม
บรรยากาศที่ทำเนียบรัฐบาล ภายหลังนายอาเบะ ชินโซ (Mr. ABE Shinzo) อดีตนายกรัฐมนตรีญี่ปุ่นถึงแก่อสัญกรรม เมื่อวันที่ 8 กรกฎาคมที่ผ่านมา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ให้ส่วนราชการ หน่วยงานของรัฐ และรัฐวิสาหกิจทุกแห่ง รวมถึงทำเนียบรัฐบาลลดธงครึ่งเสาเป็นเวลา 1 วัน ในวันที่ 11 กรกฎาคมนี้ ทั้งนี้ในวันที่ 12 กรกฎาคม 2565 นายกรัฐมนตรีจะเดินทางไปลงนามในสมุดแสดงความเสียใจ ที่สถานเอกอัครราชทูตญี่ปุ่นประจำประเทศไทย ในเวลา 15.30 น. เพื่อแสดงความไว้อาลัยด้วย